《无题》
宋代·种放

楼台缥缈路岐傍，共说祈真白玉堂。
株树风高低绛节，灵台香冷醮虚皇。
名传六合何昭晰，事隔三清限渺茫。
欲识当年汉家意，竹宫梧殿更凄凉。

作者简介：（ 956—1015）洛阳人，字明逸，号云溪醉侯，又号退士。不事举业，隐居终南山豹林谷，以讲习为业，凡三十年，其间数召皆辞。真宗咸平中，以荐召对，授左司谏，直昭文馆，后往来于山林与朝廷之间，每至京师，生徒多就而受业。累拜给事中，仕终工部侍郎。性不喜浮图氏，尝裂佛经以制帷帐。终身不娶，晚节颇饰舆服，广置良田，门人族属多有仗势不法。曾上《时议》十三篇，有《太一词录》、《退士传》等。